CELEX: 62012CN0141
Language: et
Date: 2012-03-20 00:00:00
Title: Kohtuasi C-141/12: Eelotsusetaotlus, mille on esitanud Rechtbank Middelburg (Madalmaad) 20. märtsil 2012 — Y.S. versus Minister voor Immigratie, Integratie en Asiel

2.6.2012   
            
            
               ET
            
            
               Euroopa Liidu Teataja
            
            
               C 157/3
            
         Eelotsusetaotlus, mille on esitanud Rechtbank Middelburg (Madalmaad) 20. märtsil 2012 — Y.S. versus Minister voor Immigratie, Integratie en Asiel
   (Kohtuasi C-141/12)
   2012/C 157/04
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank Middelburg
   
      Põhikohtuasja pooled
   
   
      Kaebuse esitaja: Y.S.
   
      Vastustaja: Minister voor Immigratie, Integratie en Asiel
   
      Eelotsuse küsimused
   
   
               1.
            
            
               Kas andmed, mis on esitatud andmesubjekti kohta koostatud otsuse projektis ja mis seda isikut puudutavad, kujutavad endast isikuandmeid direktiivi 95/46 (1) artikli 2 punkti a tähenduses?
            
         
               2.
            
            
               Kas otsuse projektis esitatud õiguslik analüüs kuulub isikuandmete alla eelnimetatud õigusnormi tähenduses?
            
         
               3.
            
            
               Juhul kui Euroopa Kohus kinnitab, et eespool kirjeldatud andmed on isikuandmed, siis kas töötleja või asutus on vastavalt direktiivi 95/46 artiklile 12 ja harta (2) artikli 8 lõikele 2 kohustatud võimaldama juurdepääsu nendele isikuandmetele?
            
         
               4.
            
            
               Kas selles kontekstis võib andmesubjekt tugineda ka vahetult harta artikli 41 lõike 2 punktile b, ning kui võib, siis kas selles sisalduvat lauseosa „võttes samal ajal arvesse [otsustusprotsessi] konfidentsiaalsuse[ga] seotud õigustatud huve” tuleb tõlgendada nii, et sel põhjusel võib keelduda otsuse projektiga tutvumise võimaldamisest?
            
         
               5.
            
            
               Kas selleks, et oleks järgitud andmetega tutvumise õigust, peab töötleja või asutus juhul, kui andmesubjekt esitab taotluse otsuse projektiga tutvumiseks, esitama selle dokumendi koopia?
            
         
      (1)  Euroopa Parlamendi ja nõukogu 24. oktoobri 1995. aasta direktiiv 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, lk 31, EÜT eriväljaanne 13/15, lk 355).
   
      (2)  Euroopa Liidu põhiõiguste harta (ELT 2000, C 364, lk 1).